CELEX: C2005/115/62
Language: fi
Date: 2005-05-14 00:00:00
Title: Asia T-118/05: Reckitt Benckiser N.V:n 7.3.2005 sisämarkkinoiden harmonisointivirastoa (tavaramerkit ja mallit) vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/35
            
         Reckitt Benckiser N.V:n 7.3.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-118/05)
   (2005/C 115/62)
   Oikeudenkäyntikieli: englanti
   Reckitt Benckiser N.V., kotipaikka Hoofddorp (Alankomaat), on nostanut 7.3.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on lakimies G. S. P. Vos.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa SMHV:n toisen valituslautakunnan riitautetun päätöksen;
            
         
               —
            
            
               sallii yhteisön tavaramerkin numero 2 897 338 rekisteröinnin;
            
         
               —
            
            
               velvoittaa SMHV:n korvaamaan oikeudenkäyntikulut ensimmäisen oikeusasteen tuomioistuimen työjärjestyksen 87 artiklan 2 kohdan nojalla.
            
         Oikeudelliset perusteet ja pääasialliset perustelut
   
               Haettu yhteisön tavaramerkki:
            
            
               Kolmiulotteinen merkki, joka esittää suorakaiteen muotoista kapselia, jossa on mustavalkoinen aaltokuvio valkoisen ympyrän ympärillä; tavaramerkkiä haetaan luokkiin 1 ja 3 kuuluvia tavaroita varten (kemikaalituotteet teollisiin tarkoituksiin; veden pehmentäjät; valkaisutuotteet ja muut vaatteiden ja astioiden pesussa käytettävät aineet ym.) hakemuksen numero 2 897 338
            
         
               Tutkijan päätös:
            
            
               Tavaramerkkihakemus hylätään
            
         
               Valituslautakunnan päätös:
            
            
               Valitus hylätään
            
         
               Kanneperusteet:
            
            
               Neuvoston asetuksen N:o 40/94 7 artiklan 1 kohdan c alakohdan virheellinen soveltaminen, kyseisen asetuksen 7 artiklan 1 kohdan b alakohdan rikkominen ja perusteluvelvollisuuden laiminlyönti